Document ID: 31987R1919

ΚΑΝΟΝΙΣΜΟΣ (ΕΟΚ) αριθ. 1919/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για τον καθορισμό, για την περίοδο εμπορίας 1987/88, των εγγυημένων μέγιστων ποσοτήτων κραμβόσπορων, γογγυλόσπορων και ηλιανθόσπορων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1 και το άρθρο 234 παράγραφος 2, τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2), και ιδίως το άρθρο 27α παράγραφος 1, την πρόταση της Επιτροπής (3), τη γνώμη του Ευρωπαϊκού Κοινοβουλίου (4), τη γνώμη της Οικονομικής και Κοινωνικής Επιτροπής (5), Εκτιμώντας: ότι, σύμφωνα με το άρθρο 27α του κανονισμού αριθ. 136/66/ΕΟΚ, πρέπει να καθορισθούν οι εγγυημένες μέγιστες ποσότητες κραμβάσπορων, γογγυλόσπορων και ηλιανθόσπορων- ότι, λαμβάνοντας υπόψη τις μεσοπρόθεσμες κατευθυντήριες γραμμές και τα επίπεδα της παραγωγής κατά τα τελευταία έτη, πρέπει να καθορισθούν οι εν λόγω ποσότητες για την περίοδο εμπορίας 1987/88 στα κατωτέρω επίπεδα- ότι, κατ' εφαρμογή των άρθρων 96 και 294 της πράξης προσχώρησης, όπως τροποποιήθηκαν από τον κανονισμό (ΕΟΚ) αριθ. 1455/86 (6), πρέπει να καθορισθούν, ειδικά για την Ισπανία και την Πορτογαλία, εγγυημένες μέγιστες ποσότητες- ότι πρέπει οι ποσότητες αυτές να καθορισθούν στα επίπεδα που αναφέρονται κατωτέρω, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο εμπορίας 1987/88, οι εγγυημένες μέγιστες ποσότητες που αναφέρονται στο άρθρο 27α του κανονισμού αριθ. 136/66/ΕΟΚ καθορίζονται σε: α) για τους κραμβόσπορους και γογγυλόσπορους:- 3 500 000 τόνους όσον αφορά την Κοινότητα στη σύνθεσή της στις 31 Δεκεμβρίου 1985,-10 000 τόνους όσον αφορά την Ισπανία,-1 000 τόνους όσον αφορά την Πορτογαλία- β)για τους ηλιανθόσπορους:-1 700 000 τόνους όσον αφορά την Κοινότητα στη σύνθεσή της στις 31 Δεκεμβρίου 1985,-1 200 000 τόνους όσον αφορά την Ισπανία,-53 500 τόνους όσον αφορά την Πορτογαλία.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται: - από την 1η Ιουλίου 1987, όσον αφορά τους κραμβόσπορους και γογγυλόσπορους,-από την 1η Αυγούστου 1987, όσον αφορά τους ηλιανθόσπορους.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 1987.

Labels: 11
17